Notícies Dimecres 18.02.2015 10:06

Agressió racista de seguidors del Chelsea a un home negre al metro de París

Es veu en un vídeo publicat pel diari The Guardian

Un grup d'afeccionats del Chelsea que era en un vagó del metro de París aquesta nit passada ha impedit un home negre que hi pugés, i el va agredir, mentre cantava 'som racistes, som racistes i ens agrada'. Així es pot veure en un vídeo que ha publicat aquest matí el diari The Guardian. L'home intenta repetidament pujar al vagó, que és ple de seguidors del Chelsea que tornaven d'assistir al partit de Champions League entre el seu equip i el PSG; l'empenyen, l'insulten i l'amenacen, i no el deixen entrar de cap manera.

Aquest és el vídeo:

El diari explica que el vídeo ha causat tant impacte que podria portar la UEFA a obrir una acció disciplinària contra el club londinenc. El Chelsea també ha reaccionat, condemnant el comportament dels seguidors i dient que els impedirà d'impedir en el seu estadi.